b'\n_START_ARTICLE_\nPapa Gregori X\n_START_SECTION_\nElecci\xc3\xb3\n_START_PARAGRAPH_\nL\'any 1271, trobant-se a Sant Joan d\'Acre, va rebre la not\xc3\xadcia que havia estat elegit papa, i el 19 de novembre va emprendre viatge a Roma. L\'Esgl\xc3\xa9sia havia estat sense un pont\xc3\xadfex al capdavant des de la mort de Climent IV el 1268 a causa dels enfrontaments de les faccions italiana i francesa en les quals estaven dividits els cardenals reunits a Viterbo per a l\'elecci\xc3\xb3._NEWLINE_La situaci\xc3\xb3 d\'estancament va arribar a un tal extrem que els ciutadans de Viterbo, exasperats per la c\xc3\xa0rrega que suposava la reuni\xc3\xb3 dels electors per a la vila, van confinar "amb pany i clau" (clausi cum clavi) els cardenals, donant-los nom\xc3\xa9s pa i aigua per menjar, i van llevar el sostre del palau en el qual es trobaven reunits perqu\xc3\xa8 "les influ\xc3\xa8ncies del cel descendissin de forma m\xc3\xa9s directa sobre les seves deliberacions", tot per obligar-los a prendre una r\xc3\xa0pida decisi\xc3\xb3. Apressats per la situaci\xc3\xb3, els quinze cardenals reunits decidiren delegar l\'elecci\xc3\xb3 en sis d\'ells, que arribaren a l\'acord d\'elegir Teobaldo. Aquest arrib\xc3\xa0 a Roma el 13 de mar\xc3\xa7 de 1272 i, en no ser ni tan sols sacerdot (q\xc3\xbcesti\xc3\xb3 que va suscitar un esc\xc3\xa0ndol internacional), va ser ordenat com tal el dia 19 de mar\xc3\xa7 i consagrat bisbe de Roma el 27 de mar\xc3\xa7, adoptant el nom de Gregori X.'